Fuga din Siria. Armata rusă își încarcă echipamentele în nave și avioane și pleacă din țara ajunsă pe mâna rebelilor
Rușii au folosit nave și avioane militare de transport pentru a încărca trupele, armele și echipamentele rămase și a se întoarce din Siria în Rusia. În urma răsturnării rapide a regimului lui Bashar al-Assad, Moscova se confruntă acum cu perspectiva de a-și pierde bazele navale și aeriene din Siria. Cele două baze-cheie ale Rusiei sunt situate în guvernoratul Latakia, care se află deja sub controlul grupurilor rebele.